
Un embassament actua com a trampa, no tan sols d'aigua, sinó també de 
sediment, de manera que amb el temps s'acaba reduint la seva capacitat 
d'emmagatzematge. Les anàlisis del sediment i de mostres d'aigua, i la instal.lació, 
al llarg de la columna d'aigua, de trampes de material en suspensió, ens han 
permés de caracteritzar el tipus de sediments i els principals processos 
d'acurullament que actuen a l'embassament del Gorg Blau. L'origen del sediment 
és bàsicament detrític, amb quasi nul.la producció de sediment dins del mateix 
embassament. Les taxes de sedimentació mesurades són baixes (0,18 g m? d* 
a 10 m i de 2,83 gm? d” a 17 m de fondària), i la pèrdua anual d'emma- 
gatzamement també és molt baixa (0,01 % anual). 

Paraules clau: Embassament, taxes de sedimentació, producció particulada, 
limnologia, gestió d'aigües, Mallorca. 


APROXIMATION TO THE KNOWLEDGE OF SEDIMENTARY PROCESSES AT 
GORG BLAU RESERVOIR, SERRA DE TRAMUNTANA (MALLORCA). A reservoir 
acts as a trap, not only of water but also of sediment, gradually reducing its 
storage capacity. Sediment and water analysis as well as setting up traps for 
suspended particulate matter throughout the water column, have enabled -us to 
characterize the sediment type and to estimate the nature of the main silting 
processes in the Gorg Blau reservoir. The source of the sediment is basically 
detritic, with almost nil sediment production in the reservoir itself. Sedimentation 
rates are low (0,18 g m? d'at 10 m and 2,83 gm?d” at 17 m depth), and the 
annual loss of storage capacity is also very low (0,01% annually). 

Introducció 


Un dels principals problemes en 
la rentabilització i el temps de vida dels 
embassaments és la seva doble funció, 
no tan sols com a dics que mantenen 
l'aigua atrapada sinó també com a 
autèntiques trampes de sediment, la 
qual cosa fa que la capacitat d'emma- 
gatzemament d'aigua, es redueixi pro- 
gressivament pel seu continuat 
rebliment. Tan aviat com un embassa- 
ment és operacional, comença latra- 
pament de sediment dins del seu volum 
d'emmagatzemament (Leopold et al., 
1964, Scott, 1973, Walling, 1981; Pets, 
1984), de manera que la sedimentació 
al reservori no tan sols afecta a aquest, 
sinó que també altera de forma 
progressiva la descàrrega del corrent 
aigues avall (Petts, 1979, 1980). 

La. reducció de la capacitat 
d'emmagatzamament dels embassa- 
ments per sedimentació és molt variable 
i depèn principalment, de les mides de 
la conca que drena cap a l'embassa- 
ment, de les característiques geolò- 
giques d'aquesta conca i de la relació 
entre la capacitat de l'embassament i el 
flux d'escorrentia (Petts, 1984). Estudis 
efectuats arreu del món donen valors 
molt variables en funció dels tres fac- 
tors citats. Així, a Europa, s'ha observat 
un valor promig anual en la reducció 
de la capacitat d'emma-gatzamatge de 
l'i percent (Gvelesiani i Shmalkmzel, 
1971). Altres valors enregistrats 
oscil.len, per exemple, entre 0.51% a 
l'Europa Central (Cyberski, 1973) i 0.2% 
als Estats Units (Dendy et al., 1973). 

Aquest fenomen de retenció del 
sediment, el qual no arriba a dipositar- 
se sobre la plataforma marina continen- 
tal, es pot donar també de fórma natu- 


ral, en el cas dels llacs naturals (Carter 
i Carter, 1990), els quals actuarien de 
forma similar als embassaments. 

Quan a l'origen dels sediments, 
aquest és doble. Per una part, tots els 
materials aportats en suspensió, 
dissolució i arrossegament pels corrents 
que drenen cap a l'embassament, hom 
els considera al.lòctons. (Decamps i 
Casanova-Batut, 1978), i per l'altra, el 
material autòcton, derivat de la 
producció biológica de l'embassament 
com a sistema ecològic (Moyà, 1989). 
Aquesta és eminentment planctònica 
(tant fitoplàncton com  zoopláncton) 
(Swale, 1964, Lack, 1971), i una 
vegada morta s'acumula en els fons, 
passant a formar part del sediment. 

L'objectiu del present treball és 
esbrinar la producció particulada de 
sediment que es produeix. a 
l'embassament del Gorg Blau i descriure 
la composició i la mineralogia dels 
sediments, a més de fer una 
aproximació a la quantificació de 
l'eficiència de l'embassament com a 
trampa de sediment. 


Descripció de l'embassament 


L'embassament del Gorg Blau, 
localitzat a la Serra de Tramuntana de 
Mallorca (Fig. 1), al terme municipal 
d'Escorca, va ésser construit l'any 1972 
(Colom, 1991), iniciant-se tot seguit el 
seu funcionament. Comunicat amb 
l'embassament de Cúber, constitueix un 
sistema de dos embassaments en cade- 
na (Moyà i Ramon, 1987). Se situa a 
610 m d'altura sobre el nivell de la 
mar, i presenta una superfície màxima 
de 59,9 Ha i un volum d'emmagatzama- 
ment de 6,90 Hm? (Ramon i Moyà, 

Fig. 1. Situació de la zona estudiada, batimetria i secció de l'embassament, amb la 
disposició de les trampes de material en suspensió. 
Fig. 1. Location of the area studied, bathymetry and cross-section of the reservoir with layout 


of traps for suspended materials. 


1982). El seu tancament s'efectua 
mitjançant una presa situada sobre les 
calcáries del Jurássic inferior al paratge 
anomenat Gorg Blau, trobant-se. la 
major part de l'embassament sobre les 
margocalcàries del Juràssic mitjà o 
Dogger. La vegetació de bona part de 
la conca de drenatge de l'embassament 
ha estat cartografiada per Martínez et 
al. (1990). 

El seguiment limnològic dels 
embassaments de Gorg Blau i Cúber 
s'ha vingut realitzant de forma més o 
menys continuada, pràcticament des de 


l'inici del seu funcionament (Moyà i 
Ramon, 1987) la qual cosa permet 
disposar actualment d'un bon coneixe- 
ment de la dinàmica físico-química i 
biològica de les seves aigúes i del cicle 
anual de producció fitoplanctònica. En 
resum, l'embassament de Gorg Blau es 
considera com una massa d'aigua 
mineralitzada (Moyà i Ramon, : 1981), 
que, es. pot, tipificar com. a monomíctica 
càlida (Ramon i Moyà, 1983), amb 
unes característiques oligotròfiques o 
lleugera-ment mesotrófiques (Moyà i 
Ramon, 1984). 

Quan a l'estudi del sediment, 
Bennàssar et al. (1990), fan una prime- 
ra caracterització físico-química a partir 
de l'anàlisi de mostres de sediment su- 
perficial. 


Metodologia 


El mes de gener de 1990, amb 
l'embassament a un 25% de la seva 
capacitat, vàrem recollir, mitjançant 
draga de cullera, cinc mostres del 
sediment superficial distribuides sobre 
l'eix longitudinal de l'embassament, des 
de la presa fins a la cua (Fig. 2). Al 
laboratori es va mesurar el contingut en 
carbonats (per gasometria de CO,) i el 
percentatge de sòlids volàtils (mitjançant 
calcinació a 450°C, durant dues hores), 
i es va efectuar l'anàlisi mineralògica 
per difractometria de raigs X. Els 
percentatges en pes dels diversos 
components minerals es varen 
quantificar amb l'equació de HRlung i 
Alexander modificada (Hardy i Tucker, 
1988): 


W=(A1/ HI 


on W, és el percentatge en pes de 
cadascun dels minerals, H, és un 
coeficient específic per a cada mineral 
il, és la intensitat de la radiació. Els 
coeficients H, s'han calculat en relació 
amb el coeficient H, del quars "utilitzant 
la seguent equació: 


W il quars e (H ial HA quars) Marta 


S'han fet patrons amb diversos 
valors de W min quars, i ajustant l'equació 
per minins quadrats s'han obtingut els 
valors de H. 


Les taxes de sedimentació s'han 
avaluat mitjançant la utilització de les 
trampes de sediment descrites per 
Fornós et al. (1989). Aquestes es varen 
installar prop de la presa (Figs. 1 i 2), 
a la zona més profona de l'embassa- 
ment (24,5 m), col.locades en dos 
nivells (n,= 10 m, n,= 17 m) amb una 
disposició similar a la descrita per 
Hákanson et al. (1989). Les trampes 
s'installaren el 28 de febrer de 1990 i 
es retiraren el 12 de març de 1990, en 
què la presa estava al 40% de la seva 
capacitat. 

El material acumulat als 
collectors es recollí per quintuplicat, so- 
bre filtres Whatmann GF/C, prèviament 
tarats, i es dessecaren a 110 *C durant 
dues hores. Posteriorment es pesaren i 
calcinaren (450 °C) durant dues hores 
per obtenir el pes sec i el percentatge 
de sòlids volàtils (APHA, 1981). Del ma- 
terial recollit sobre aquests filtres també 
es determinaren la concentració de 
clorofil.la a (mg chl-a g de pes sec)" i 
els índex pigmentaris, per espectro- 
fotometria i mitjançant extracció ace- 
tònica (Parsons et al., 1984). 

Al moment de la instal.lació de 
les trampes, i a la mateixa estació, és 
recolliren mostres d'aigua als nivells O, 
2, 5, 10, 15 m, i fons. Els paràmetres 
analitzats foren: temperatura (PC), con- 
centració d'oxigen dissolt (mi O, H'), con- 
centració de clorofil.la-a (mgchl-a m°), 
Índexs pigmentaris, sòlids en suspensió 
(mg pes sec 1) i percentatge de sòlids 
volàtils. 

Finalment, per avaluar i fer una 
estima de l'eficiència i capacitat de re- 


. tenció -del. sediment per l'embassament 


es va calcular l'àrea de drenatge i es 
va aplicar la fórmula de Brown (1944). 

Resultats i discussió 


Anàlisi de les mostres de sediment 


Part de les anàlisis efectuades a 
les mostres de sediment de fons estan 
representades a la Fig. 2. 

Els valors de sòlids volàtils 
oscil.len aproximadament entre un 8% i 
un 1396, observant-se una tendència 
general a incrementar amb la profun- 
ditat. Per altra part, el percentatge del 
contingut en carbonats mostra una 
tendència inversa, disminuint amb la 


profunditat i oscil.lant aproximadament 
entre un 33% i un 37%. 

L'augment de la matèria 
orgànica al sediment (expressada en 
tant per cent de volàtils) es fa evident 
cap a la part més propera a la presa 
(corres-ponent a la part més profun- 
da), on tendeixen a dipositar-se tots 
els se-diments, especialment la fracció 
més fina (on es concentra normalment 
la part orgànica), ja sia com a conse- 
quència de l'escorrentia superficial, 
dels diferents processos de buidatge i 
reompliment, o de la major potència 

Fig. 2. Situació dels indrets de recollida (dalt) i contingut en sòlids volàtils i carbonat en 


les mostres de fons (baix). 


Fig. 2. Location of sampling sites (above) and volatile solids and carbonate contents for 


sediment samples (below). 

de la columna d'aigua al llarg de tot 
l'any. 

De l'anàlisi mineralògica per difrac- 
tometria de raigs X (Fig. 3) s'observa 
que els minerals presents són Calcita, 
Quars i Dolomita, i en menor proporció 
minerals del grup de les argiles. La 
mineralogia predominant és la Calcita, 
amb un percentatge en pes d'entre el 
46% i el 52%. La Calcita és pobra en 
magnesi, amb un percentatge d'entre el 
6% i el 7% en mols de magnesi. El 
Quars és el segon mineral en 
importància en les mostres (formant 
entre el 32% i el 34% en pes de la 
mostra). Tant el Quars com la Calcita 
són molt constants en totes les mostres 
al contrari que la Dolomita, que és molt 
variable en les mostres recollides (entre 
el 5% i el 16% en pes). Cal assenyalar 
la baixa presència de filosilicats, tan 
sols es troben lllita (amb el 4% en 
pes), Kaolinita (entre el 2% i l1% en 
pes), i potser Clorita i Montmorillonita 
amb percentatges inferiors a l'1 96. 

La fracció majoritària de la part 
particulada mineral prové dels aports 
terrígens que drenen els corrents ex- 
terns cap a l'embassament, donada la 
seva mineralogia. Aquests corrents tra- 
vessen fonamentalment els afloraments 
calcaris (en menor grau dolo-mítics) d'e- 
dat Juràssica. La mancança de minerals 
de les argiles s'explicaria per l'absència 
de materials siliciclàstics a les conques 
de drenatge que abasten els torrents, si 
exceptuem petits afloraments perta- 
nyents al Triàssic superior (Reuper) for- 
mats per argiles, quars, guixos i alguns 
materials volcànics com basalts i dia- 
bases (Enrique, 1986). S'ha de destacar 
la presència relativament abundant de 
Quars al sediment, la procedència del 
qual pot ésser deguda a tres causes: a 


l'aport siliciclàstic per l'escorrentia su- 
perficial a partir del rentat d'afloraments, 
principalment del Reuper, a la pròpia 
producció biogènica particulada de l'em- 
bassament, o per l'aport de la pols at- 
mosfèrica a partir de les pluges de fang 
procedents del Nord d'Àfrica (Fiol, 
1985). 


Anàlisi de les mostres d'aigua 


La temperatura mesurada al llarg 
de la columna d'aigua durant la 
recollida de les mostres ha oscil.lat 
entre un mínim de 10,6 °C i un màxim 
de 12,3 °C, manifestant una situació 
d'homeotèrmia a l'embassament. La 
transparència de l'aigua fou igual a 5 
m, mesurada com a visibilitat del disc 
de Secchi (Zds). 

Quan a la concentració de cloro- 
fil-la-a, s'ha mantingut més o menys 
constant al llarg dels primers quinze 
metres de profunditat, augmentant 
progressivament des dels 2,08 mgm? a 
O m, fins als 3,73 mgm? a 15 m. 
Aquesta concentració ha augmentat 
espectacularment al nivell profund (24 
metres) fins als 7,22 mgm? (Fig. 4). 
Aquests valors són del mateix ordre 
que els obtinguts per Moyá i Ramon 
(1987), els quals presenten un valor 
mig per a tota la columna d'aigua, al 
llarg d'un període de dos cicles anuals, 
de 4,08 mg chlam*. 

La concentració d'oxigen dissolt 
també apareix representada a la Fig. 4, 
observant-se una disminució amb la 
profunditat, des dels 8,42 ml O,1" del 
nivell superficial, fins als 5,99 ml O,1" 
del nivell profund. Cal assenyalar la 
reducció al nivell de 5 m, assolint una 
concentració de 5,17 ml O,1", la qual 
no deixa d'ésser sorprenent. 

Fig. 3. Difractogrames representatius de les mostres de sediment del fons del Gorg Blau. 
Fig. 3. Representative diffractograms of sediment samples for the bottom of Gorg Blau. 


Quan a la concentració de sòlids 
en suspensió i al seu percentatge de 
volàtils, la variació al llarg de la colum- 
na d'aigua fou major que la de la resta 
de paràmetres comentats fins ara (Fig. 
5). S'observen uns valors que oscil.len 
entre 1,7 mg p.s. i", als nivells de O a 
5 m, fins als 91,2 mg p.s.t*, al nivell 
profund. Podem parlar doncs, d'un clar 
increment dels sòlids en suspensió amb 
la profunditat, en què l'elevada 


concentració a l'aigua del fons de 
l'embassament s'explicaria per la simple 
decantació de la fracció particulada. 
L'anàlisi dels components volàtils, 
mostrà un valor màxim de fins el 63%, 
situat al nivell de 5 m, per anar 
disminuint progressivament amb la 
profunditat fins a un valor mínim, al 
fons de l'embassament, de 11,8%. La 
presència d'aquest màxim de la fracció 
volàtil al mig de la columna d'aigua 

Fig. 4. Perfil vertical de temperatura (*C) 
(xxx) concentració d'oxigen dissolt (mIO t) 
(000), i clorofil-la-a (mgchl-a-m*) (006), aj 
llarg de la columna d'aigua a l'embassament 
del Gorg Blau (28.02.90). 

Fig. 4. Vertical distribution of temperature (°C) 
(xxx), dissolved oxygen concentration (miO, 1") 
(000), and chlorophyll-a (mgchl-a-m3) (eee) 
throughout water column at Gorg Blau reservoir 
(28.02.90). 


podria ésser relacionada amb el valor 
mínim absolut de la concentració 
d'oxigen localitzat també en aquesta 
fondaria (Fig. 4). 

Finalment, cal mencionar, els 
resultats obtinguts per Moyà i Ramon 
(1987), en relacionar la concentració de 
chl-a i la transparència de la columna 
d'aigua, mesurada com a: la visibilitat 
del disc de Secchi (Zds). Segons 
aquests autors, la correlació és molt 


superior a l'embassament del Gorg Blau 
respecte al de Cúber, en el qual 
tendrien més importància alguns 
components distints als pigments, com 
seria una major proporció de sòlids en 
suspensió. En aquest sentit lembas- 
sament del Gorg Blau presentaria unes 


característiques particulars, que lassi- 


milarien més a un llac que a un típic 
embassament. 


Anàlisi de les mostres recollides a 
les trampes de sediment 


La quantitat de material recollit 
als col.lectors (g de pes sec) s'ha 
transformat en g p.s.m?d*, d'acord amb 
el temps en què s'han mantingut 
instal.lades les trampes (12 dies) i el 
diàmetre dels col.lectors (Fornós et al., 
1989/90). El material recollit en els 
col.lectors coberts es considera com 
expressió de la resuspensió (R), mentre 
que el material als col.lectors desco- 
berts es considera com la sedimetanció 
total (St), éssent per tant la sedimen- 
tació neta (Sn) - St - R. (Taula 1). 

Abans de discutir la magnitud de 
la quantitat de material recollida als 
col.lectors, podem esbrinar algunes de 
les seves característiques. Quan al 
percentatge de sòlids volàtils, els valors 
foren similars com als  col.lectors 
coberts i descoberts, tant al nivell su- 
perficial (n1) i al profund (n2), oscil.lant 
entre valors mitjans de 12,7% i 15,994. 
Comparats amb els dels sòlids en 
suspensió a les mateixes profunditats 
de la columna d'aigua (Fig. 5), són 
lleugerament inferiors. Aquesta diferèn- 
cia es pot atribuir a la contribució, en 
termes de matèria orgànica, de les 
poblacions planctòniques als sòlids en 
suspensió mesurats al llarg de la co- 

Fig. 5. Perfil vertical dels sòlids en 
suspensió (mg p.s.') (ee6), i del seu 


percentatge de volàtils (6) (000), al llarg de 
la columna d'aigua a l'embassament del 
Gorg Blau (28.02.90). 

Fig. 5. Vertical distribution of suspended 
solids (mg p.s.i') (666), and of percentage 
of volatiles (%) (000) throughout water 
column at Gorg Blau reservoir (28.02.90). 


lumna d'aigua, les quals no contri- 
bueixen igualment al material recollit als 
col.lectors, provinent de la sedimentació 
dels materials en suspensió. Tanmateix, 
també hi ha hagut petites diferències 
entre el nivell superficial i el profund, al 
qual el percentatge de volàtils fou 
lleugerament inferior. A ambdós nivells 
observem una petita diferència entre els 
col.lectors coberts i descoberts, als 
quals el percentatge de volàtils és 
ínfimament superior. 

En qualsevol cas, el contingut en 
volàtils fou sols lleugerament superior al 





percentatge de sòlids volàtils enregistrat 
a les mostres de sediment superficial, 
que com ja hem vist fou aproxima- 
dament del 13%, a l'estació situada just 
sota dels col.lectots (Fig. 1). 

Quan al contingut en pigments 
fotosintètics, i considerant la profunditat 
de la zona eufòtica igual a 2,5*Zds = 
12,5 m, la concentració de clorofil.la-a 
fou superior en els col.lectors del nivell 
n, situats a la zona eufòtica, oscil.lant 
entre un valor promig de 100 mg chl- 
ag" p.s. al nivell superficial, i de 47,3 
mg chl-ag"p.s., al nivell profund. Tan- 
mateix, seria esperable que fóra al 
nivell profund (n,), situat sota la zona 
eu-fòtica, on aparegués la major 
concentració de chl-a. Si consideram la 
concentració de clorofil.la recollida als 
col-lectors per unitat de superfície, en 
lloc de g de pes sec (p.s.), veiem que 
els valors en ambdós nivells (n, i n,) 
són pràcticament idèntics, la qual cosa 
resulta ésser més coherent amb els 
valors de concentració de chl-a enre- 
gistrats al llarg de la columna d'aigua 
(Fig. 4). 

Quan a la magnitud dels valors de 
la resuspensió (R) i la sedimentació 
neta (Sn), considerarem separadament 
el nivell superficial (n) i el nivell 
profund (n,). Quan al n,, es troba situat 
dins la zona fòtica, prop del seu límit 
inferior, a una fondària de 10 m. El 
valor de St, fou d'aproxima-dament uns 
15 gm*d*, dels quals només l'1,2 96 
es corresponia al que anomenem sedi- 
mentació neta (Sn), la qual repre- 
sentava en valor absolut una quantitat 
ínfima de 0,18 gm*?d”. 

Ara bé, al nivell profund (n,), situat 
per davall de la zona fòtica, a una 
fondària de 17 m, la Sn representa un 
8,7 % de la St, la qual va ésser 

Chl-a 
(mgg'p.s.) 


Nivell 1 (n) 
(prof = 10 m) 


Sed. total (Sí) 95,3 
Resuspesió (R) 104,8 
Sed. neta (Sn) - 


430/664 


664/664a Pes sec Volàtils 


(gma) (8) 








Chl-a 
(mgg*p.s.) 


Nivell 2 (n,) 
(prof = 17 m) 


Sed. total (Sh 53,2 
Resuspesió (R) 41,4 
Sed. neta (Sn) - 


430/664 








664/664a Volatils 





Taula 1. Resultats obtinguts de l'anàlisi del material recollit als col.lectors. 
Table 1. Results obtained from the analysis of material trapped in collectors. 


aproximadament el doble (32,7 gm*d”) 
de la registrada al nivell superficial. En 
augmentar la profunditat de la columna 
d'aigua, doncs, s'incrementa progres- 
sivament la quantitat del material recollit 
als col.lectors, així com el paper de la 
sedimentació neta enfront de la 
resuspensió. Si considerem la taxa de 
sedimentació neta (per metre de la co- 
lumna d'aigua), els valors obtinguts en 
ambdós nivells són quasi d'un ordre de 
magnitud diferents: 


n,= 0,018 g p.s.míd'm" de la columna 
d'aigua. 


n,= 0,166 g p.s.mPd'm" de la columna 
d'aigua. 


Estima de l'atrapament de sediment 
per Pembassament 


Els primers intents d'esbrinar 
l'eficiència com atrapament d'un reser- 
vori (TE - percentatge anual de sedi- 


ment aportat i depositat dins de l'em- 
bassament) es van fer relacionant la 
capacitat d'emmagatzamatge de l'em- 
bassament amb l'àrea de drenatge. 
Brown (1944) va representar aquesta 
relació per la següent formulació: 

TE (%) = 100 [1- (1/ (1+0.1C/DA) )] 
on C representa la capacitat de 
l'embassament, i DA l'àrea de drenatge. 
La relació tendeix cap a una corba en 
la qual l'eficiència com a trampa (TE) 
s'aproxima cap al 100% asimptòticament 
en incrementar-se la relació C/DA. En 
termes generals, una baixa relació C/DA 
suggereix taxes de sedimentació 
ràpides, mentre que una relació elevada 
descriu els embassaments amb taxes 
baixes de reompliment. 

Així doncs, per tal de fer una pri- 
mera estima i aproximació de la 
capacitat d'atrapament de sediment per 
l'embassament, es va calcular l'àrea de 
drenatge, que és un dels pricipals 
factors que intervenen en la reducció 

de capacitat de l'embassament, i es va 
aplicar la fórmula mencionada. Amb una 
àrea de drenatge aproximada de 7,3 
Km?, s'obtenen uns valors aproximats 
per a TE de 0,01% de pèrdua anual en 
la capacitat d'emmagatzamatge, o el 
que és el mateix, de percentatge anual 
de sediment aportat respecte a la 
capacitat de l'embassament. 

També la presència d'un clima 
relativament humit i les característiques 
geològiques d'aflorament al llarg de la 
pràctica totalitat de la conca de dre- 
natge influeixen positivament en la falta 
de sedimentació a l'interior de l'embas- 
sament. La presència de roques 
calcàries (d'edat Juràssica), així com 
una escorrentia superficial molt esta- 
cional i amb relativament poc flux, 
afavoreixen el transport en dissolució i 
donen lloc alhora a l'escàs aport 
terrigen particulat que pot arribar a acu- 
mular-se al fons de l'embassament. 


Agraiments 


Part del present treball ha estat 
finançat pel Projecte DGICYT, PB87- 
0812. Desitjem agrair a Joan M. 
Carmona lajuda prestada en la 
confecció de les trampes de sediment i 
a Guillem Pons, Cristian R. Altaba i 
Enric Descalç la correcció i lectura crí- 
tica del text. Així com al Laboratori de 
Limnologia de la UIB per les facilitats 
donades en l'obtenció de les dades de 
temperatura, clorofil-la i oxigen dissolt. 


Bibliografia 


APHA-AVVVVA-VVPCF. 1981. Standard 
methods for the examination of 


water and wastewater. American 
Public Health Association. VVashing- 
ton, 1134 pp. 

Bennàssar, G., Frau, C., Garcia, Ll., 
Gómez, M., Forteza, V., Xamena, J. 
i Moyà, G. 1990. Aproximación a la 
caracterización físico-química del se- 
dimento del embalse del Gorg Blau 
(Mallorca). ll Jornades del Medi 
Ambient de les Balears: 132. Palma 
de Mallorca. 

Brown, C.B. 1944. Sedimentation in 
reservoirs. Transactions of the 
American Society of Civil Engineers, 
109: 1085. 

Carter, L. i Carter, R.M. 1990. Lacus- 
trine sediment traps and their effect 
on continental shelf sedimentation - 
South Island, Nevv Zealand. Geo- 
Marine Letters, 10. 93-100. 

Colom, H. 1991. Las lluvias han devuel- 
to la vida a los pantanos de Cúber 
y Gorg Blau. Brisas, 207: 6-10. 

Cyberski, J. 1973. Accumulation of de- 
bris in water storage reservoirs of 
Central Europe. In: W.C. Acker- 
mann, G.F. White, i E.B. Worthing- 
ton (eds) Manmade lakes: Their 
problems and environmental effects: 
359-363 Geophysical Monograph 17. 
American Geophysical Union, Was- 
hington, D.C. 

Decamps, H. i Casanova-Batut, T. 1978. 
Les matiéres en suspension et la 
turbidité de l'eau dans la riviére Lot. 
Annales de Limnologie, 14: 59-84. 

Dendy, F.E., Champion, VV.A., i VVilson, 
R.B. 1973. Reservoir sedimentation 
surveys in the United States. In: 
VV.C. Ackermann, G.F. White, i E.B. 
VVorthington Manmade lahes: Their 
problems and environmental effects: 
348-358 (Ed.). Geophysical Mono- 


76 Boll. Soc. Hist. Nat. Balears, 37 (1994) 


graph 17. American Geophysical 
Union, Washington, D.C. 

Enrique, P. 1986. Nota sobre les ro- 
ques hipabissals de la Serra de 
Tramuntana de Mallorca: Algunes 
característiques petrogràfiques i geo- 


químiques. Boll. Soc. Hist. Nat. 
Balears, 30: 19-50. 
Fiol, Ll. 1985. Estudi d'una formació 


microedàfica a l'habitació urbana de 
Palma de Mallorca. Boll. Soc. Hist. 
Nat. Balears, 29: 37-62. 

Fornós, J. J., Forteza, V. i Martínez- 
Taberner, A. 1989/90. Determinació 
de taxes de sedimentació mitjançant 
la utilització de trampes de sedi- 
ment: Aplicació a l'exemple de la 
producció orgànica particulada d'una 
piscifactoria a la badia de Fornells 


(Menorca). Boll. Soc. Hist. Nat. 
Balears, 33: 41-47. 
Gvelesiani, L.G. i Shmalkmzel, N.P. 


1971. Studies of storage work silting 
of H.E.P. plants on mountain rivers 
and silt deposition fighting. Inter- 
national Association of Hydraulic 
Research, 14th Congress, 5: 17-20. 

Hákanson, L., Floderus, S. i Wallin, M. 
1989. Sediment trap assemblages - 
a methodological description. Hydro- 
biologia, 176/177: 481-490. 

Hardy, R. i Tucker, M. 1988. X-ray pow- 
der diffraction of sediments. p. 191- 
228. a: Techniques in Sedi- 
mentology (Ed. M. Tucker). Blackwell 
Scientific Publications, 394 pp. 

Lack, T.J. 1971. Quantitative studies on 
the phytoplankton of the river 
Thames and Kennet at Reading. 
Freshwater Biology, 1: 213-224. 

Leopold, L.B., Wolman, M.G. i Miller, 
J.P. 1964. Fluvial processes in 


Geomorphology. Freeman, San Fran- 
cisco. 522 pp. 

Martínez-Taberner, A., Coll, M., Garcia, 
LI., Mestre, 1., Mayol, M., Pericás, J., 
Rosselló, J. A. i Serra, M. 1990. 
Cartografia vegetal del Pla de 
Cúber, Almallutx i Tossals: Escorca 
(Mallorca). ll Jornades del Medi 
Ambient de les Balears. 86. 

Moyà, G. 1989. Els embassaments. In: 
Història Natural dels Paisos Cata- 
lans. 14. Sistemes Naturals: 418- 
434. Enciclopèdia Catalana. Barcelo- 
na. pp. 418-434. 

Moyà, G. i Ramon G. 1981. Contribu- 
ción al conocimiento de la mine- 
ralización de las aguas de los em- 
balses de Cúber y Gorg Blau y de 
sus principales aportes. Boll. Soc. 
Hist. Nat. Balears, 25: 21-30. 

Moyà, G. i Ramon, G. 1984. Evolución 
del contenido de oxígeno disuelto en 
las aguas de los embalses de la 
Serra de Tramuntana (Mallorca). Es- 
tudio comparado. Boll. Soc. Hist. 
Nat. Balears, 28: 81-93. 

Moyà, G. i Ramon, G. 1987. Disco de 
Secchi y clorofila "a" en dos embal- 
ses de aguas mineralizadas. Limne- 
tica, 3: 165-170. 

Parsons, T. R., Maita, Y. i Lalli, C. M. 
1984. A Manual of Chemical and 
Biological Methods for Seawater 
Analysis. Pergamon Press, Oxford, 
173 pp. 

Petts, G.E. 1979. Complex response of 
river channel morphology sub- 
sequent to reservoir construction. 
Progress in Physical Geography, 
3(3): 329-362. 

Petts, G.E. 1980. Long-term conse- 
quences of upstream impound-ment. 


J. J. Fornós et al, Processos de sedimentació al Gorg Blau 71 


Environmental Conservation, 7(4): 
325-332. 

Petts, G.E. 1984. Impounded Rivers. 
Perspectives for Ecological Mana- 
gement. John Wiley i Sons. Chi- 
chester. 326 p.p. 

Ramon, G. i Moyà, G. 1982. Caracterís- 
ticas morfolóficas y morfométricas de 
los embalses de Cúber y Gorg Blau 
(Mallorca). Boll. Soc. Hist. Nat. 
Balears, 26: 145-150. 

Ramon, G. i Moyà, G. 1983. Regíme- 
nes térmicos de los embalses de la 
Serra de Tramuntana (Mallorca). Es- 


tudio comparado. Boll. Soc. Hist. 
Nat. Balears, 27: 91-102. 

Scott, G.R. 1973. Scour and fill in 
Tujunga Wash -a Fanhead Valley in 
South California. U.S. Geological 
Survey Professional Paper, 723B: 1- 
29. I 

Swale, E.M.F. 1964. A study of the 
phytoplankton of a calcareous river. 
Journal of Ecology, 52: 433-446. 

Walling, D.E. 1981. Yellow River which 
never runs clear. The Geographical 
Magazine, 53(9): 568-576.. 


